Elisabeth Hammerstad

Elisabeth Hammerstad (født 27. juni 1993 i Haugsbygd i Ringerike) er en norsk håndballspiller som spiller både håndball og beachhåndball. Hun spiller for Levanger Håndballklubb. Hennes fremste internasjonale meritt er gull i beachhåndball fra EM i beachhåndball 2017.

Hun har bakgrunn fra både turn og håndball, og gikk fra Selbu Idrettslag til Utleira IL i 1. divisjon håndball for kvinner foran 2014/15-sesongen. Utleira rykket ned fra 1. divisjon til 2. divisjon etter 2013/14-sesongen.

Hammerstad er utdannet fysioterapeut og har en bachelorgrad fra Norges teknisk-naturvitenskapelige universitet i Trondheim.

 Karriere 
Som junior deltok hun i Junior-EM i beachhåndball 2011.Ringerikes blad - Får spille EM og VM med flagget på brystet, besøkt 15. juli 2013. Det norske laget kom på sjetteplass i denne turneringen.Norges Håndballforbund - Beach EM jr avsluttet, besøkt 15. juli 2013.

På klubbnivå kom hun på ellevteplass i 1. divisjon i sesongen 2012–13, sammen med Hønefoss Sportsklubb. Hønefoss rykket opp fra 2. divisjon etter sesongen 2011/12.

I juli 2013 deltok hun i EM i beachhåndball 2013 i Randers i Danmark, som var hennes første internasjonale mesterskap som senior.Ringerikes blad - Sikret historisk bronse, besøkt 15. juli 2013. Her fikk Norge bronse, etter at de vant bronsefinalen 2–1 over Ukraina.European Handball Federation - 2013 Women's ECh Beachhandball Final Tournament , besøkt 15. juli 2013.

Hun spilte også på Norges lag som deltok i World Games 2013. De vant alle sine tre kamper i gruppespillet, men tapte 1–2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28–11 og 19–17, og kom dermed på tredjeplass.World Games 2013 - Beach Handball , besøkt 4. august 2013.

Hun spilte for Selbu Idrettslag i 1. divisjon håndball for kvinner i sesongen 2013/14. I NM i beachhåndball 2015 spilte hun for Byåsen IL, som ble slått ut i semifinalen mot IL Skrim.Norges Håndballforbund - NM Beachhåndball Kvinner, besøkt 6. juli 2015.

Hammerstad deltok på det norske laget som spilte i VM i beachhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1–2 mot Brasil, og måtte spille bronsefinale. I bronsefinalen slo de Ukraina 2–1, og vant med det bronse i VM. Senere samme år, i månedsskiftet oktober/november, deltok hun også på Skrim Kongsbergs lag som vant EHF Beach Championship (Beach Handball Champions Cup) på Gran Canaria.Norges Håndballforbund - Skrim Kongsberg til topps i Beach-håndball!, besøkt 7. januar 2015. Skrim slo Detono Zagreb 2–1 i finalen, der Hammerstad scoret to mål.

Hun spilte for Utleira IL i 2. divisjon håndball for kvinner (avdeling 5) i sesongen 2014/15. De endte der på fjerdeplass, og spilte derfor i samme divisjon i sesongen 2015/16.

I månedsskiftet juni/juli deltok hun i en beachhåndballturnering i Ungarn, der Norge spilte mot lag fra Ungarn og Kroatia, som oppkjøring mot EM i beachhåndball 2015 i Lloret de Mar i Spania. Hun ble tatt ut i EM-troppen, og Norge spilte seg fram til finalen med kun ett tap – mot Russland i hovedrunden.EHF - 2015 Women's ECh Beachhandball Final Tournament , besøkt 6. juli 2015. I finalen møtte de EM-favoritt Ungarn, og tapte 1–2 på shootout, og endte dermed med sølv i dette mesterskapet.Ringerikes blad - EM-sølv til Elisabeth Hammerstad og håndballjentene, besøkt 6. juli 2015. Norge kvalifiserte seg gjennom denne plasseringen også til VM i beachhåndball 2016.

Utleira IL kom på femteplass i sesongen 2015/16. Hun vant NM i beachhåndball 2016 sammen med Utleira IL, der de slo Skrim 2–0 i finalen.Norges Håndballforbund - Jublet for NM-gull, besøkt 20. juni 2016.

I VM i beachhåndball 2016 i Budapest fikk Norge bronse, etter seier 2–1 over Ungarn i bronsefinalen, der Hammerstad scoret to poeng.Norges Håndballforbund - Bronse i Beach-VM, besøkt 30. august 2016.

Fra juli 2016 signerte hun for Levanger Håndballklubb, som nettopp hadde rykket opp til 1. divisjon håndball.Innherred - Hammerstad-overgangen , besøkt 30. august 2016.Levanger HK - Ny spiller i A-stallen , besøkt 30. august 2016.

Norge deltok i EM i beachhåndball 2017 i Zagreb, og Hammerstad deltok i dette mesterskapet.Norges Håndballforbund - Troppen til EM Beach, besøkt 27. juni 2017. Norge vant EM etter å ha slått Polen i finalen. I juli deltok hun også i Verdenslekene 2017, der Norge kom på fjerdeplass etter at de tapte bronsefinalen på shootout mot Spania.World Games 2017 - Beach Handball: Women's Finals Bronze Medal Match, besøkt 29. juli 2017.

Hun signerte for Gjerpen Håndball i august 2017, som spiller i eliteserien.NRK.no - EM-vinner har signert for Gjerpen, besøkt 24. mars 2018.Norges håndballforbud - Eliteserien Kvinner, Håndballsesongen 2017/2018, besøkt 24. mars 2018. Gjerpen kom på sjetteplass i Eliteserien 2017/18. Hun deltok i VM i beachhåndball 2018 i Kazan i Russland, og Norge spilte seg der fram til finalen, etter at de slo ut Brasil i semifinalen, men tapte finalen mot Hellas, på shootout. Hammerstad ble kåret til turneringens beste forsvarsspiller, og kom dermed på All-Star-laget.IHF - All-Star Teams announced, besøkt 29. juli 2018.

 Referanser 

 Eksterne lenker 
 Presentasjon hos Gjerpen Håndball
 Presentasjon hos Utleira IL (arkivert)

Kategori:Norske håndballspillere
Kategori:Norske beachhåndballspillere
Kategori:Norgesmestere
Kategori:Europamestere i håndball
Kategori:Personer fra Ringerike kommune
Kategori:Fødsler i 1993